**Vplyvy na podnikateľské prostredie**

|  |  |
| --- | --- |
| **Vplyvy na podnikateľské prostredie** | |
| **3.1**. Ktoré podnikateľské subjekty budú predkladaným návrhom ovplyvnené a aký je ich počet? | Na trh Slovenskej republiky bolo od roku 2003 uvedených 3728 biocídnych výrobkov od zahraničných podnikateľských subjektov. Slovenské podnikateľské subjekty na trh SR, ako aj na trh EÚ neuviedli biocídne výrobky ani v jednom prípade tak, aby za nich museli hradiť náklady spojené s hodnotením biocídnych výrobkov a s ich autorizáciou alebo registráciou. Je predpoklad, že do 14. mája 2014 podnikatelia z krajín EÚ podajú žiadosť o autorizáciu alebo žiadosť o registráciu a následne uviesť výrobok na trh na základe vzájomného uznania podľa § 4 alebo 10 zákona č. 217/2003 Z. z. v znení neskorších predpisov. |
| **3.2**. Aký je predpokladaný charakter a rozsah nákladov a prínosov? | Podrobnejšia úprava § 30a zákona upravuje náklady spojené s hodnotením biocídneho výrobku, biocídneho výrobku s nízkym rizikom alebo náklady spojené so vzájomným uznaním autorizácie alebo registrácie. Ide o rozpísanie jednotlivých položiek a jednotlivých krokov spojených s hodnotením tak, že pre obidva typy biocídneho výrobku a každý ďalší typ biocídneho výrobku sa upravujú poplatky za hodnotenie smerom hore a budú predstavovať reálne náklady pre podnikateľa. Poplatky upravené zákonom a ich výška predstavujú stret nákladov, ktoré sú uplatňované v ostatných členských krajinách EÚ. |
| **3.3**. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Administratívne náklady sa neupravujú a zostávajú na pôvodnej úrovni zaokrúhlené smerom nadol na eurá. |
| **3.4**. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Za predpokladu, že slovenské podnikateľské subjekty tak ako doteraz nebudú uvádzať a v súvislosti s tým oznamovať potrebu uvedenia biocídneho výrobku na trh pre slovenské podnikateľské subjekty sa nič nezmení, ak niektorý slovenský podnikateľ podá žiadosť o uvedenie nového biocídneho výrobku na trh, ktorý sám vyrobí, bude znášať náklady spojené s hodnotením tak, ako všetky ostatné podnikateľské subjekty v rámci krajín EÚ. |
| **3.5**. Aké sú predpokladané spoločensko – ekonomické dôsledky pripravovaných regulácií? | Regulácia nákladov je z pohľadu celospoločenského potrebná z dôvodu postupných krokov, ktoré by nemali znášať radoví občania (daňoví poplatníci), ale priamo podnikateľ, ktorý z uvedenia biocídneho výrobku alebo biocídneho výrobku s nízkym rizikom v konečnom dôsledku bude profitovať. |